recursal/SuperWikiNEXT-32B huggingface dataset:
**المرأۃ المناجیح** مشکوۃ شریف کی اردو میں شرح ہے۔  

حکیم الامت مفتی احمد یار خاں نعیمی اشرفی بدایونی کی تصنیف جو خطیب تبریزی کے مجموعہ احادیث مشکوۃ المصابیح کا اردو ترجمہ اور تشریح ہے۔ یہ عام فہم شرح طلبہ، علما اور عوام المسلمین کے لیے یکساں مفید ہے۔ اس کی تصنیف کا ایک سبب انکار حدیث کے فتنہ کا تدارک اور حجیت حدیث پر دلائل مہیا کرنا تھا۔ مصنف نے اس شرح میں مرقاة المفاتیح، لمعات اور اشعتہ اللمعات سے مدد حاصل کی۔ اس کا تاریخی نام ذوالمرآت1378ھ ہے۔ مؤلف نے اس کا نام مرأة اس لیے رکھا کہ یہ مشکوۃ المصابیح کی حدیثوں کو دیکھنے کا آئینہ ہے۔ گویا یہ چراغوں کے طاق کے سامنے لگا ہوا ایسا شیشہ ہے جو بیرونی ہوا کو اندر نہ پہنچنے دے۔
مشکوٰۃ کے معنی ہیں طاق۔ مصابیح مصباح کی جمع بمعنی چراغ،معنی ہوئے چراغوں کا طاق کیونکہ ہر حدیث نورانیت اورہدایت میں چراغ کی طرح ہے اور یہ کتاب ان احادیث کے ملنے کی جگہ۔ نیز مصابیح اصل کتاب کا نام بھی ہے وہ ساری کتاب مشکوٰۃ میں موجودہے۔ بہرحال یہ نام مسمّٰی کے مطابق ہے۔
مفتی احمد یار خاں نعیمی نے اپنی اس شرح کا نام مرأۃ رکھایعنی چراغوں کے طاق کے سامنے لگا ہوا شیشہ جو بیرونی ہوا کو اندر نہ پہنچنے دے۔ ان کی نیت یہی ہے کہ اس شرح سے منکر ین حدیث اور ناسمجھ لوگوں کے اعتراضات دفع ہوں،احادیث کا تعارض دور کیا جائے۔ یا مشکوٰۃ کی حدیثوں کو دیکھنے کا آئینہ کہ اس کی حدیثیں اس شرح سے دیکھو اور سمجھو۔

حوالہ جات
---------

1. ↑  مرأۃ المناجیح، حکیم الامت مفتی احمد یار خاں نعیمی اشرفی بدایونی
وال اسٹریٹ کا ایک نظارہ، نیو یارک بازار حصص (NYSE) واضح ہے
وال اسٹریٹ (انگریزی: Wall Street) امریکا کے شہر نیو یارک کی ایک مختصر شاہراہ ہے۔ اسے شہر کے مالیاتی مرکز کے تاریخی قلب کی حیثیت حاصل ہے اور نیویارک بازار حصص کا پہلا مستقل ٹھکانہ بھی یہی شاہراہ ہے۔ 

امریکی مالیاتی مارکیٹوں اور مجموعی مالیاتی اداروں کے لیے بھی "وال اسٹریٹ" کی اصطلاح استعمال کی جاتی ہے۔ نیویارک کے بیشتر مالیاتی اداروں کے صدر دفاتر اب وال اسٹریٹ پر موجود نہیں ہے بلکہ مین ہٹن کے زیریں اور مرکزی علاقوں، فیئر فیلڈ کاؤنٹی، کنیکٹیکٹ یا نیو جرسی میں ہیں۔ جے پی مورگن چیز، جو یہاں قائم آخری بڑا ادارہ تھا، نے نومبر 2001ء میں 60 وال اسٹریٹ میں واقع اپنا صدر دفتر ڈوئچے بینک کو فروخت کر دیا تھا۔

تاریخ
-----

ولندیزیوں نے 17 ویں صدی میں قبضے کے دوران مقامی ہندی قبائل اور انگریزوں کے حملوں سے بچنے کے لیے ایک دیوار قائم کی تھی جس کی وجہ سے اسے "وال اسٹریٹ" کہا جاتا ہے۔ انگریزوں نے قبضے کے بعد 1699ء میں اس حفاظتی دیوار کا خاتمہ کر دیا۔

اصطلاح
------

وال اسٹریٹ کی اصطلاح اب کسی بھی شہر کے اقتصادی مراکز کی اس اہم شاہراہ کے لیے استعمال ہوتی ہے جہاں بڑے کاروباری اداروں کے دفاتر واقع ہوں جس طرح کراچی، پاکستان میں واقع آئی آئی چندریگر روڈ کو "پاکستان کی وال اسٹریٹ" کہا جاتا ہے۔

حوالہ جات
---------
**ٹووونگ** آسٹریلیا کے شہر برسبین ، کوئنز لینڈ میں دریا کے کنارے ایک مضافاتی علاقہ ہے۔ 2016ء کی مردم شماری میں، تووونگ کی مجموعی آبادی 10,830 افراد پر مشتمل تھی۔

جغرافیہ
-------

 ٹووونگ میں کوئنز لینڈر طرز کا علیحدہ گھر
Toowong Mount Coot-tha اور دریائے برسبین کے درمیان واقع ہے اور چھوٹی سی چپٹی زمین کے ساتھ گھومتی ہوئی پہاڑیوں سے بنا ہے۔ یورپی آباد کاری کے بعد سے زیادہ تر زمین رہائشی اور تجارتی استعمال کے لیے خالی کر دی گئی ہے سوائے کچھ پارک کی زمین اور مغربی فری وے کے قریب بش لینڈ کے۔ ٹووونگ کے مرکز میں ایک تجارتی علاقہ ہے جس میں ٹووونگ ولیج ، اور کئی دیگر تجارتی اور دفتری عمارتیں شامل ہیں۔ مضافاتی علاقے کا مغربی حصہ بنیادی طور پر رہائشی ہے جس میں درمیانے کثافت کے مکانات اور کوئینز لینڈ کے الگ الگ مکانات ہیں، جو ماؤنٹ کوٹ تھا کے دامن تک پھیلے ہوئے ہیں۔ ٹووونگ کی سرحد دریائے برسبین سے ملتی ہے۔ دریا کے کنارے بہت سے ٹرانسپورٹ لنکس ہیں: کورونیشن ڈرائیو ، ریگاٹا فیری وارف ، اور برسبین CBD تک بائیسنٹینیئل بائیک پاتھ (ایک موٹر سائیکل اور واک وے)۔ دریا کا یہ حصہ ٹووونگ ریچ ہے۔

تاریخ
-----

کئی ابتدائی آباد کاروں نے اپنے بلاکس کو ذیلی تقسیم کیا، جن میں رچرڈ ڈریو بھی شامل ہے جنہوں نے 1862ء میں اپنی ذیلی تقسیم کا نام 'ٹووونگ کا گاؤں' رکھا  ٹووونگ نام کی اصل ایک پرندے کو بیان کرنے والے ایک ایبوریجنل لفظ سے ماخوذ ہے۔ ٹووونگ مکسڈ اسکول 10 اکتوبر 1870ء کو کھولا گیا۔ 1879ء میں اس کا نام بدل کر انڈوروپلی اسٹیٹ اسکول رکھ دیا گیا۔ 1888ء میں، اس کا نام بدل کر انڈوروپلی پاکٹ اسٹیٹ اسکول رکھ دیا گیا۔ 1905ء میں، اس کا نام بدل کر آئرن سائیڈ اسٹیٹ اسکول رکھ دیا گیا۔ یہ سینٹ لوشیا کے پڑوسی مضافاتی علاقے کی موجودہ حدود میں ہے۔ 


1. ↑  Routh، S. J. *Drew, Richard Langler (1823–1869)*. *Australian Dictionary of Biography*. National Centre of Biography, Australian National University. 05 مارچ 2018 میں اصل سے آرکائیو شدہ. اخذ شدہ بتاریخ 03 مارچ 2018.  الوسيط `|url-status=` تم تجاهله (معاونت)
**قرون وسطی کی اسلامی دنیا میں سائنس** کو نہ صرف ترقی دی گئی بلکہ عملی طور پر اسے استعمال میں لایا گیا۔ قرون وسطی کے اسلامی عہد زریں میں قرطبہ کی خلافت امویہ، اشبیلیہ کی عبادی سلطنت، دولت سامانیہ، زیاریانی خاندان، فارس کی آل بویہ، ما وراء النہر کا تیموری خاندان، خلافت عباسیہ اور 800 صدی عیسوی سے 1429 صدی عیسوی کا دور شامل ہے۔ اسلامی سائنسی کار ہائے نمایاں فلکیات، ریاضی، علم طب اور سائنس کے دوسرے شعبہ جات جن میں کیمیا، الکیمیا، حیاتیات، نقشہ نگاری، طب العین، علم الادویہ، طبیعیات اور حیوانیات کا وسیع پیمانے پر احاطہ کیے ہوئے ہے۔ قرون وسطی کی اسلامی دنیا میں سائنس کا عملی طور پر استعمال کسی نہ کسی مقصد کے لیے ہوتا تھا جیسے فلکیات کا مقصد قبلہ کی سمت معلوم کرنا اور علم نباتیات کا مقصد زراعت تھا۔ علم نباتات پر ابن بصال اور ابن العوام نے کام کیا اور جغرافیہ ابو زید بلخی کو درست نقشے بنانے میں معاون ثابت ہوا۔ اسلامی ریاضی دان جیسے الخوارزمی، ابن سینا اور غیاث الدین مسعود جمشید کاشانی نے الجبرا، ہندسہ اور تکونیات کے بہت سے طریقے ایجاد کیے۔ اسلامی اطباء نے اپنی کتابوں میں مختلف بیماریوں جیسے چیچک اور خسرہ کے علاج کے طریقے بتائے اور روایتی یونانی طبعی نظریات کو رد کیا۔ البیرونی اور ابن سینا اور دوسرے مسلم اطباء نے اپنی کتابوں میں جڑی بوٹیوں اور کیمیائی مرکبات سے بنی بہت سی ادوایات کو بیان کیا۔ اسلامی طبیعیات دانوں نے بصریات، میکانیات اور فلکیات کا مطالعہ کیا اور ارسطو کے حرکت کے نقطہ نظر پر تنقید کی۔ مورخوں نے تاریخ قرون وسطی کی اسلامی سائنس کو بہت اہمیت دی۔

مزید دیکھے
----------

* ابنِ سینا

* دی فزیشن (2013 فلم)
**من لی مارتی** (پیدائشن یکم جون 1974ء)، ایک سویس ماہرۂ عمرانیات، تاريخ دان، ناشرہ اور سویٹزرلینڈ کی سماجی جمہوری پارٹی (Social Democratic Party of Switzerland - SP) کی خاتون سیاست دان ہے۔

سیاسی کیریئر کی شروعات اور سنگ میل ثابت ہونے والے کام
-----------------------------------------------------

مارتی کا سیاسی کیریئر اس وقت شروع ہوا جب وہ جامعۂ زیورخ کی انجمن طلبہ ایسوسی ایشن آف اسٹوڈنٹس آف دی یونیورسٹی آف زیورخ (Association of Students of the University of Zurich - VSUZH) سے وابستہ ہو گئی۔ 2002ء سے لے کر 2015ء تک وہ سویٹزرلینڈ کی سماجی جمہوری پارٹی (مختصرًا ایس پی) کو ضلع 4 اور ضلع 5 میں نمائندگی دیتی آئی ہے۔ یہ نمائندگی وہ زیورخ شہری پارلیمنٹ (*گیمیئندیرات* - *Gemeinderat*) میں کرتی آئی ہے۔ وہ زیورخ فلم فاؤنڈیشن کے لیے بھی کام کر چکی ہے۔ صلاح ومشاورت کے معاملے میں وہ ایس پی کے ارکان کے لیے مشیرہ رہ چکی ہے۔ 2000ء سے لے کر 2004ء تک وہ زیورخ کے کینٹن میں پارٹی کی معتمد رہ چکی ہے، جہاں وہ کینٹنی انتخابی مہمات کی ذمے داری تفویض کی گئی تھی۔ 2008ء سے لے کر 2010ء تک وہ وی پی او ڈی کی مرکزی معتمد کے طور پر مہمات چلاتی رہی۔ 2011ء میں آندری اسپریخر کے ساتھ مل کر ایس پی کے قومی انتخابی مہم کو ترتیب دیا۔ 2009ء سے 2015ء تک وہ ایس پی گروپ کی صدارت کرتی رہی اور انٹرگروپ کمیشن (آئی ایف سی) کی بھی صدرنشین رہی۔ من لی مارتی مقامی ایس پی بورڈ آف ڈائریکٹرز کی بھی رکن ہے۔ 2015ء کے قومی قونصل انتخابات کے دوران اسے ایس پی کے لیے منتخب کیا گیا تھا، جہاں وہ کمیشن برائے سائنس، تعلیم اور ثقافت (ڈبلیو بی کے ) کی رکن ہے۔

ذاتی زندگی
----------

من لی مارتی کی پیدائش برن میں ہوئی تھی۔ اس کی ماں ایک چینی پناہ گزیں تھی جب کہ اس کا باپ ایک سویس شہری تھا۔ وہ وولٹین میں پرورش پائی۔ 1995ء میں وہ زیورخ چلی گئی۔ یہاں پر وہ اپنی تعلیم پوری کی۔ اس نے اپنا مطالعہ عمرانیات، صحافت، سماجی اور معاشی تاریخ میں مکمل کیا۔ اس نے اپنا تعلیمی سفر جامعہ زیورخ سے 2002ء میں مکمل کیا۔ 2004ء میں وہ ایک مصنوعات سازی کی کمپنی شروع کی جس کا اپنی ملک کی زبان و تہذیب کی روشنی میں نام "Das Kollektiv für audiovisuelle Werke GmbH" رکھا۔ 2012ء سے 2015ء تک وہ *Kampagnenforum* نامی سویس ادارے کی سینیر مشیرہ کے طور پر کام کرتی رہی جو ایک مواصلاتی ایجنسی ہے۔ مفت اخبار *20 منٹین* (20 منٹ) کی کالم نگار کے طور پر مارتی ایک عوامی شخصیت کے طور پر ابھری۔ 2014ء کے اختتام سے وہ ہفت روزہ اخبار *پی ایس* (P.S. Die linke Zürcher Zeitung - P. S.) کی مدیرۂ اعلٰی رہی ہے جو زیورخ سے چھپ کر نکلتا ہے۔ مارتی کی شادی سویس سیاست دان بلتھسر گلاتلی سے ہوئی ہے اور وہ زیورخ-ویپکینگین میں رہتی ہے۔

حوالہ جات
---------

1. 1 2   — اخذ شدہ بتاریخ: 3 فروری 2020
2. 1 2  Hohler، Stefan (2015-10-20). "Ein Polit-Ehepaar im Nationalrat". *تاگ آنزئیگر*. 26 دسمبر 2018 میں اصل سے آرکائیو شدہ. اخذ شدہ بتاریخ 28 اکتوبر 2017.  الوسيط `|url-status=` تم تجاهله (معاونت)
3. ↑  Swiss parliament ID:  — اخذ شدہ بتاریخ: 3 اپریل 2022
4. ↑
5. ↑  "Lebenslauf Balthasar Glättli" (بزبان الألمانية). balthasar-glaettli.ch. 26 دسمبر 2018 میں اصل سے آرکائیو شدہ. اخذ شدہ بتاریخ 03 جون 2016.  الوسيط `|url-status=` تم تجاهله (معاونت) صيانة CS1: لغة غير مدعومة (link)

خارجی روابط
-----------

|  |  |
| --- | --- |
|  | ویکی ذخائر پر **من لی مارتی** سے متعلق سمعی و بصری مواد ملاحظہ کریں۔ |

* باضابطہ ویب سائٹ Edit this at Wikidata (جرمن میں)
* سوانح حیات من لی مارتی جیساکہ سویس پارلیمان کی ویب سائٹ پر ہے.
لال قلعہ دہلی کے اندر *ممتاز محل* میں قائم شدہ لال قلعہ کا عجائب خانہ
لال قلعہ کا عجائب خانہ یا لال قلعے کا آثاریاتی عجائب خانہ (انگریزی:Red Fort Archaeological Museum) اس وقت قلعے کے اندر ممتاز محل میں واقع ہے۔ اس عجائب خانہ میں مغل عہد کے ثقافتی کاریگری کے نمونے، خطاطی ، مصوری، پارچہ بافی اور دیگر فنون کے شاہکار رکھے گئے ہیں۔

تاریخ
-----

اس عجائب خانہ کا اصل نام محل عجائب خانہ ہے۔ اسے 1911ء میں نو بخت خانہ میں قائم کیا گیا تھا۔ بعد میں اسے ممتاز محل منتقل کر دیا تھا جو اس وقت برطانوی فوج کے طعام خانے کے طور پر استعمال ہورہا تھا۔ یہ عجائب خانہ اس وقت آرکیالوجیکل سروے آف انڈیا کے زیر انتظام ہے۔

مغل عہد کے اکثر نوادرات 1747ء میں نادر شاہ کی بھارت پر یلغار کے وقت لال قلعہ سے لوٹ لیے گئے تھے۔ اور کچھ 1857ء کی جنگ کے دوران چوری ہو گئے تھے۔ یہ چوری شدہ نوادرات شوقین افراد کو بیچ دیے گئے یا برٹش میوزیم، برٹش لائبریری اور وکٹوریہ اینڈ البرٹ میوزیم کو فروخت کیے گئے۔ مثلاً کوہ نور ہیرا، جام شاہ جہانی اور بہادر شاہ دوم کا تاج اس وقت لندن میں رکھے ہیں۔ ان نوادرات کی واپسی کے لیے کی گئی بے شمار درخواستیں برطانوی حکومت نے مسترد کر دیں۔ اسی وجہ سے اس عجائب خانہ میں مغل عہد کے نوادرات اور تاریخی و ثقافتی آثار انتہائی کم تعداد میں موجود ہیں۔

نوادرات
-------

 مغل بادشاہ بہادر شاہ ثانی کے زیر استعمال رہنے والی سنگ مرمر سے بنی کرسی
 شطرنج کی بساط، نشست اور گاؤ تکئیے

حوالہ جات
---------

1. ↑  Smith، R.V. (2011-08-29). "Of Mumtaz, a mahal and a museum". *دی ہندو*. اخذ شدہ بتاریخ 08 فروری 2014.
2. ↑  Murray، John (1911). *A handbook for travellers in India, Burma, and Ceylon* (ایڈیشن 8th). Calcutta: Thacker, Spink, & Co. صفحہ 198. ISBN 978-1175486417. اخذ شدہ بتاریخ 25 جنوری 2014.
3. ↑  Nelson، Sara C. (21 February 2013). "Koh-i-Noor Diamond Will Not Be Returned To India, David Cameron Insists". *ہف پوسٹ*. اخذ شدہ بتاریخ 27 جولا‎ئی 2013.
**پلاسٹر انجیکشن** عام محقنہ (سرنج یا ٹیکہ سے انجیکشن لگانے والا طبی آلے) کا متبادل ہے۔ جو انجیکشن کے برعکس جلد میں بغیر کسی تکلیف کے دوا کو پہنچاتا ہے۔

اس پلاسٹر یا پچ کے چپکنے والی جانب پر بال جتنی باریک باریک تقریباً سو سوئیاں ہوتی ہیں جو جلد کی سطح پر چپکنے کے بعد بغیر کسی تکلیف کے جلد میں گھس جاتی ہیں اور دوا کو بغیر کسی تکلیف کے جسم کے اندر پہنچا دیتی ہیں۔

اب تک کوئی مايع دوا جسم انسانی (یا حیوانی و نباتی) میں داخل کرنے کی خاطر ایک نلکی نما آلہ محقنہ (syringe) میں دوا بھر کر ایک سوئی کی مدد سے (عام طور پر) جلد میں سوراخ کرتے ہوئے مریض کے جسم میں داخل کی جاتی رہی ہے۔

اب امریکا میں ایموری یونیورسٹی اور جارجیا انسٹیٹیوٹ آف ٹیکنالوجی نے پلاسٹر کا ایک خصوصی پچ تیار کیا ہے جس کے استعمال میں انجیکشن کا درد برداشت نہیں کرنا پڑے گا۔ کیونکہ دوا چھوڑنے کے لیے جلد کی بس اوپری سطح میں سوراخ کرتا ہے جبکہ عام انجیکشن جسم کے پٹھوں کے اندر تک جاتا ہے۔

اس پلاسٹر یا پچ کو استعمال کرنے کے بعد آسانی سے کوڑے میں پھینکا جا سکتا ہے کیونکہ دوا سرایت کرنے کے بعد اس کی سوئیاں خود بخود تحلیل ہوجاتی ہیں۔

بیرونی روابط
------------

بی بی سی
**پُل ڈوڈہ** جموں و کشمیر کے ڈوڈہ ضلع میں واقع ایک چھوٹی بستی ہے۔  یہ 2008 تک ایک شہر تھا، جب بگلیہار ڈیم کی وجہ سے پانی کی سطح میں اضافے کی وجہ سے یہ دریائے چناب میں ڈوب گیا تھا۔

علم اللسان
----------

**پُل ڈوڈہ** کا نام ان پلوں سے لیا گیا ہے جو اس علاقے میں بنائے گئے تھے۔

تاریخ
-----

یہاں بنایا گیا پہلا پل دریائے چناب کو عبور کرکے ڈوڈاہ شہر تک پہنچنے کا واحد راستہ تھا۔ 1957 میں پل ڈوڈہ میں لاری پل کو نقصان پہنچنے کے بعد ایک سسپنشن موٹر ایبل پل بنایا گیا تھا۔ یہ پل NH1B (اب NH244 ) کو ڈوڈہ شہر سے جوڑنے والا واحد پل رہا۔ برسوں کے دوران، پل ڈوڈہ میں کئی اور پل بنائے گئے، جن میں 1997 میں کنکریٹ کا پل اور 2008 میں گنپت پل، جسے ہندوستان کا سب سے اونچا سڑک پل سمجھا جاتا ہے۔ کئی پلوں کی تعمیر کے باوجود آج صرف چند ہی باقی ہیں۔ پل ڈوڈہ میں پل تاریخی اہمیت کے حامل ہیں، کیونکہ یہ اس وقت تعمیر کیے گئے تھے جب جموں و کشمیر ایک شاہی ریاست تھی۔ وہ مقامی کمیونٹی کے لیے اہم بنیادی ڈھانچے کے طور پر کام کرتے رہتے ہیں، جو خطے کے مختلف حصوں کے درمیان ایک اہم رابطہ فراہم کرتے ہیں۔

حوالہ جات
---------

1. ↑  "Video: Pul Doda, once a bustling town, now almost disappeared".
**نادر شاہ کی سندھ کی مہم** (1740ء) شمالی ہند میں نادر شاہ کی آخری مہمات میں سے ایک ہے۔ اِس جنگی مہم میں نادر شاہ کی فتح ہونے سے مغلیہ سلطنت کا صوبہ سندھ نادر شاہ کے مقبوضات کا حصہ بن گیا۔ نادر شاہ کے دہلی پر حملہ 1739ء کے بعد یہ سب سے بڑی جنگی مہم تھی جس سے مغلیہ سلطنت کو نقصان پہنچا۔

نادر شاہ کی سندھ پر جنگی مہم
----------------------------

نادر شاہ 2 مہینوں کی قلیل مدت میں سلسلہ کوہ ہندوکش کے پہاڑی سلسلے کے تقریباً 1,700 کلومیٹر کی مسافت کو عبور کرتے ہوئے شمالی ہند سے ایران جاتے ہوئے وسطی پنجاب آ پہنچا۔ سندھ پر اُس وقت مغل صوبیدار میاں سرفراز کلہوڑو (خدایار خان) کی حکومت قائم تھی۔ وہ نادر شاہ کی تیز رفتاری کے سبب اِس حملے کو روکنے کے کوئی اقدامات نہ کرسکا اور بغیر کسی جنگی حکمت عملی کو اپنائے نادر شاہ کے سامنے ہتھیار ڈال دیے۔ اِس دوران نادر شاہ نے سرکاری خزانے سمیت میاں سرفراز کلہوڑو (خدایار خان) کی بھی تمام دولت قبضے میں لے لی۔ اِس حملے کے بعد نادر شاہ نے دوبارہ میاں سرفراز کلہوڑو (خدایار خان) کو حاکم سندھ مقرر کر دیا۔

حوالہ جات
---------

مزید پڑھیے
----------

* نادر شاہ
* میاں سرفراز کلہوڑو (خدایار خان)
* مغلیہ سلطنت
* نادر شاہی مہمات
* نادر شاہ کا مغلیہ سلطنت پر حملہ
**میاں قصور مند** پنجابی زبان کے مشہور عوامی و صوفی شاعرتھے۔

پورا نام
--------

چوہدری عنایت علی جٹ وڑائچ عرف میاں قصور مند (شاعرِ پنجاب) سے شہرت رکھتے ہیں۔

ولادت
-----

پاکستان پنجاب کے ضلع و تحصیل گجرات سے تعلق رکھنے والے تھے جلالپور جٹاں کے قریب ایک گاؤں کسوکی میں پیدا ہوئے والد میاں فتح علی جٹ وڑائچ اسکول میں استاداور فارسی کے شاعر تھے۔

شاعری
-----

میاں قصور مند نے 40 سال کی عمر تک دوسرے شعرا کا کلام پڑھا 40 سال کی عمر کے بعرد شاعری کی۔

تصنیفات
-------

ان کی شاعری کی دو کتابیں ہیں؛

* درداں دے رشتے
* کلہ رُکھ

نمونہ کلام
----------

|  |  |  |
| --- | --- | --- |
|  ہر کسے نوں کسے تے مان ہندا مان کسے نوں ودھیریاں پتراں دا |  | دولت مال دا کسے نوں مان یارو کسے نوں مان اے گھوڑیاں شتراں دا |
|  عقل علم دا کسے نوں مان یارو کسے نوں مان ودھیریاں ٹکراں دا |  | قصور مند نوں تیرا اے مان مولٰی ہر حالَ گزاردا اے شکراں داے |

وفات
----

15اگست 1991ء کو وفات پا ئی، عرس 28 ستمبر کو کسوکی میں منایا جاتا ہے۔

حوالہ جات
---------

1. ↑  "آرکائیو کاپی". 01 نومبر 2020 میں اصل سے آرکائیو شدہ. اخذ شدہ بتاریخ 27 فروری 2021.  الوسيط `|url-status=` تم تجاهله (معاونت)
2. ↑
**نور ووڈ** ایڈیلیڈ کا ایک مضافاتی علاقہ ہے، تقریباً 4 کلومیٹر (13,000 فٹ) ایڈیلیڈ شہر کے مرکز کے مشرق میں۔ مضافاتی علاقہ نوروڈ پینےہم اور سینٹ پیٹرز کے شہر میں ہے ، جس کا پیشرو جنوبی آسٹریلیا کی قدیم ترین مقامی حکومت کی میونسپلٹی تھی۔

### تاریخ

جنوبی آسٹریلیا میں برطانوی نوآبادیات اور اس کے بعد یورپی آباد کاری سے پہلے، نوروڈ میں ایک گروہ آباد تھا جو بعد میں اجتماعی طور پر کورنا لوگوں کے نام سے جانا جانے لگا۔   ابتدائی آباد کار ایڈورڈ سٹیفنز ، جو 1839ء میں کالونی پہنچے، نے لکھا: "اس وقت نور ووڈ اور کینٹ ٹاؤن نامعلوم تھے۔ موجودہ نارووڈ کی جگہ اس وقت ایک شاندار گم جنگل تھا، جس میں کینگرو گھاس کی نشوونما تھی، ایسی جگہوں پر بہت اونچی جگہ تھی جو آدمی کو دیکھنے کے قابل نہیں تھی۔ درحقیقت لوگ ان دنوں ایڈیلیڈ سے کینسنگٹن جانے کا راستہ کھو چکے تھے، ملک بھر میں مختصر یا قریب کٹوتی کی کوشش کرتے ہوئے"  نور ووڈ کا نام نور ووڈ کے نام پر رکھا گیا ہے جو کہ لندن کے جنوب میں واقع ایک گاؤں ہے۔ ایڈیلیڈ کے مشرق میں نیا گاؤں پہلی بار 1847ء میں بنایا گیا تھا۔  سابق سٹی آف کنسنگٹن اور نوروڈ ایڈیلیڈ شہر سے باہر پہلا تھا جس نے اپنی میونسپل کارپوریشن قائم کرنے کا حق حاصل کیا۔ شہر کا چارٹر 7 جولائی 1853ء کو گورنر سر ہنری ینگ نے دیا تھا۔

حوالہ جات
---------

1. ↑  Lockwood، Christine (2017). "4. Early encounters on the Adelaide Plains and Encounter Bay". In Brock، Peggy؛ Gara، Tom. *Colonialism and its Aftermath: A history of Aboriginal South Australia*. Wakefield Press. صفحات 65–81. ISBN 9781743054994.
2. ↑  Horton، David R. (1996). "Map of Indigenous Australia". *AIATSIS*. اخذ شدہ بتاریخ 16 اگست 2021.
3. ↑  "Second Creek at Norwood". *SA Memory*. Extracted from Stephens, Edward. *The aborigines of Australia: being personal recollections of those tribes which once inhabited the Adelaide Plains of South Australia*, in the *Proceedings of the Royal Society of New South Wales*, V.XXIII, 1889. State Library of South Australia. اخذ شدہ بتاریخ 16 اگست 2021.
4. ↑  "The History of Kensington & Norwood". 20 جولا‎ئی 2008 میں اصل سے آرکائیو شدہ.
5. ↑  "History of the Norwood Electorate". *Steven Marshall*. 10 April 2013. 10 اپریل 2013 میں اصل سے آرکائیو شدہ.
**ٹیلا ولائی مینک** آسٹریلیا کی خاتون کرکٹ کھلاڑی ہیں۔ ٹیلا ولائی مینک وکٹوریہ، آسٹریلیا میں ستائیس اکتوبر 1998 کو پیدا ہوئیں۔ انھوں نے ٹی ٹوئنٹی اور ون ڈے کرکٹ کھیلی ہے۔وہ دائیں ہاتھ سے بلے بازی کرتی ہیں اور میڈیم تیز گیند باز ہیں۔ انھوں نے بین الاقوامی سطح پر مجموعی طور پر6 ٹی ٹوئنٹی اور 6 ون ڈے میچ کھیلے۔

کرکٹ کیریئر
-----------

### ون ڈے کیریئر

ٹیلا ولائی مینک نے پہلا بین الاقوامی ون ڈے میچ پاکستان کے خلاف سن 2018 میں کھیلا۔انھوں نے کل 240 گیندیں پھینکیں اور 6 وکٹیں حاصل کیں۔ ان کی باؤلنگ کی اوسط25.83رہی۔ٹیلا ولائی مینک 2 کیچ پکڑنے میں کامیاب رہیں۔انھوں نے چھوٹی عمر میں مقامی کرکٹ کا آغاز کر دیا تھا، اس کے بعد وہ مختلف کلبوں کی طرف سے کھیلتی رہیں اور فرسٹ کلاس کرکٹ بھی کھیلی۔ انھوں نے 2 عدد کیچ بھی پکڑے

### ٹی ٹونٹی کیریئر

ٹیلا ولائی مینک نے پہلا بین الاقوامی T20 میچ انڈیا کے خلاف سن 2018 میں کھیلا۔ وہ 4 وکٹین حاصل کرنے میں کامیاب رہیں اور ایک کیچ بھی پکڑا۔

حوالہ جات
---------

1. ↑  "ٹیلا ولائی مینک". *cricinfo*. 27 مارچ 2021.  تحقق من التاريخ في: `|date=` (معاونت)
2. ↑  "آسٹریلوی خواتین کرکٹ کھلاڑی". *کرک انفو*. 31 مارچ 2021.  تحقق من التاريخ في: `|date=` (معاونت)
**ٹیفرا** سے مراد آتش فشاں کے پھٹنے پر اس سے نکلنے والا مواد ہوتا ہے۔ یہ مواد کسی بھی شکل، اجزاء، حجم وغیرہ کی تفریق کے بغیر ٹیفرا کہلاتا ہے۔

جائزہ
-----

آتش فشاں کے پھٹنے پر نکلنے والا سب سے بھاری مواد سب سے پہلے اور نزدیک ترین گرتا ہے جبکہ ہلکے ترین اجزاء سب سے زیادہ دور تک جاتے ہیں۔ یہ فاصلہ ہزاروں میل حتٰی کہ دنیا کے گرد بھی ہو سکتا ہے۔ یہ باریک اجزاء ہماری بیرونی فضاء میں کئی دنوں سے لے کر کئی ہفتوں تک رہ سکتے ہیں۔

جب بہت بڑی مقدار میں ٹیفرا چاہے وہ ایک بہت بڑے آتش فشاں سے نکلا ہو یا بیک وقت کئی چھوٹے چھوٹے آتش فشانوں کی پیداوار ہو، ہماری بیرونی فضاء میں ٹھہر جائے تو وہ سورج کی روشنی اور حرارت کو منعکس کرنا شروع کر دیتا ہے۔ بعض اوقات اس وجہ سے درجہ حرارت گرنے لگ جاتا ہے اور موسم میں تبدیلی بھی واقع ہو سکتی ہے جسے آتش فشانی موسمِ سرما کا نام دیا جاتا ہے۔ ٹیفرا اگر بارش یا برف کے ساتھ زمین پر گرے تو تیزابی اثرات پیدا کرتا ہے۔

درجہ بندی
---------

* راکھ یعنی دو ملی میٹر سے چھوٹے ذرات
* لاپیلی یعنی 2 سے 64 ملی میٹر تک حجم کے ذرات
* آتش فشانی بم یعنی 64 ملی میٹر سے بڑے ذرات


|  |  |
| --- | --- |
|  | ویکی ذخائر پر **ٹیفرا** سے متعلق سمعی و بصری مواد ملاحظہ کریں۔ |
طرابلس ... لیبیا کے دار الحکومت طرابلس میں اتحادی افواج کے تازہ حملوں میں متعدد افراد ہلاک ہو گئے۔ معمر قذافی کے گھر کے باہر بھی دھماکے سنے گئے۔ ایک اطلاع کے مطابق معمرقذافی کا بیٹا خمیس قذافی ہلاک ہو گیا۔ اقوام متحدہ نے سلامتی کونسل کا خصوصی اجلاس بلانے کے لیے لیبیا کی درخواست مسترد کردی ہے۔ طرابلس میں اتحادی افواج نے کئی مقامات پر حملے کیے۔ معمر قذافی کی رہائش گاہ کے باہر بھی دھماکے سنے گئے سرکاری ترجمان نے بتایا کہ اتحادی افواج نے پیر کی شام لیبیا کی بندرگاہوں اور نیول بیس کے علاوہ سرت کے ایئرپورٹ پر بھی بمباری کی، ترجمان کے مطابق حملے میں متعدد افراد جاں بحق ہوئے۔ عرب ٹی وی کے مطابق اتحادی افواج نے بنغازی کے مشرق میں دو مقامات پر رڈار تنصیبات کو نشانہ بنایا گیا۔ لیبیائی فوج کی جانب سے مکمل جنگ بندی کے اعلان کے باوجود مصراتہ اور بنغازی میں مخالفین پر حملے کیے گئے، جس میں چالیس سے زاید افراد مارے گئے ہیں۔ سرکاری ترجمان نے دعویٰ کیا کہ مصراتہ شہر باغیوں سے آزاد کرالیا گیا ہے۔ امریکی صدر بارک اوباما نے ایک بار پھر کہا ہے کہ معمر قذافی کو اقتدار چھوڑنا پڑے گا،برطونوی وزیر اعظم ڈیوڈ کیمرون نے کہا کہ لیبیا کو قذافی سے چھٹکارا حاصل کرنا ہوگا تاہم ان کا کہنا تھا کہ لیبیائی عوام کو اپنے مستقبل کا فیصلہ خود کرنا ہے۔ قاہرہ میں مصری ہم منصب نبیل الرابی کے ساتھ پریس کانفرنس میں روسی وزیر خارجہ سرگئی لیفروف نے لیبیا پر حملوں کو باعث تشویش قرار دیا اور کہا کہ غیر فوجی اہداف پر حملے بند کیے جائیں۔ غیر ملکی خبرایجنسی نے بتایا ہے کہ لیبیائی رہنما کا32سالہ بیٹا خمیس ہفتے کو کرنل معمرقذافی کی رہائشگاہ پر مبینہ حملے میں زخمی ہو کر انتقال کرگیا،خبر ایجنسی کے مطابق لیبیائی ایئر فورس کے پائلٹ نے مبینہ طور پراپنا طیارہ قذافی کی رہائشگاہ پر گرادیا تھا۔ سلامتی کونسل کا خصوصی اجلاس بلانے کے لیے لیبیا کی درخواست مسترد کردی گئی ہے تاہم جمعرات کو کونسل کے اجلاس میں نو فلائی زون سے متعلق قرارداد پر عملدرآمد کے بارے میں بریفنگ دی جائے گی۔

نگار خانہ
---------

* 
* 
* 
* 
* 
* 
* 
* 
* 
* 
* 
*
**میرا لائف اس ا تیناگے روبوٹ** (انگریزی: My Life as a Teenage Robot) ایک امریکی متحرک سپر ہیرو کامیڈی ٹیلی ویژن سیریز ہے جو راب رینزٹی نے نکیلودین کے لیے تیار کیا ہے۔ اسے فریڈریٹر اسٹوڈیوز نے نکلیڈون اینی میشن اسٹوڈیو کے ساتھ مل کر تیار کیا تھا۔

کہانی
-----

میری زندگی کے طور پر ایک نوعمر روبوٹ ٹریورٹن کے خیالی قصبے میں ترتیب دیا گیا ہے اور اس کے موضوعات نوجوانوں کی عام پریشانیوں اور دیگر کنونشنوں اور ہلکے دل سے مذاق اڑانے پر مرکوز ہیں اور ایکشن ، ایڈونچر ، سائنس فائی کے امتزاج کے ساتھ مل کر کشور اور سپر ہیرو کی زندگیوں کا ڈراما تیار کیا گیا ہے۔ فنتاسی اور مزاح مزاح یہ سلسلہ ایکس جے-9 ("جینی ویک مین" کی پیروی کرتا ہے ، جیسا کہ وہ کہلانے کو ترجیح دیتا ہے؛ جینس کاوے نے آواز دی) ، جو ایک انتہائی ماقبل جدید ترین سینٹینٹ گائناڈ آٹومیٹن روبوٹ لڑکی ہے جو اس کی والدہ ڈاکٹر نورا ویک مین نے تخلیق کیا ہے۔ (کینڈی میلو) ، اس سلسلے سے پانچ سال قبل روبوٹکس کے ایک بزرگ سائنس دان۔ جینی زمین کا محافظ ہے ، جس میں دانتوں سے لیس وسیع و عریض ہتھیاروں اور آلات سے آراستہ ہے ، لیکن وہ جو چاہتی ہے وہ ایک عام نوجوان کی زندگی بسر کرنا ہے۔ ان کی ترقی سے پہلے آٹھ دیگر ماڈلز تھے۔ سیزن ون میں ، "سلیبنگ سونامی" کے قسط نے ایکس جے ایس 1–8 متعارف کرایا۔

جینی کے دوست اس کے اگلے دروازے کے پڑوسی بریڈ (چاڈ ڈوریک) اور ٹک کاربکل (آڈری واسیلیوسکی) ہیں۔ بریڈ سبکدوش ہونے اور بہادر ہے اور جینی کا پہلا اصل دوست ہے ، جبکہ ٹک بریڈ کا بے حد چھوٹا بھائی ہے جو مہم جوئی میں عام طور پر ٹیگ کرتا ہے۔ اس کی ایک اور سہیلی شیلڈن لی (کوئٹن فلن) ہے ، جو کسی حد تک دقیانوسی بیوقوف ہے جو اس سے متاثر ہوتی ہے۔ جینی اکثر اپنی رومانوی پیشرفتوں کو مسترد کرتی ہے ، لیکن پھر بھی دوست کی حیثیت سے اس کی دیکھ بھال کرتی ہے۔

ہائی اسکول میں ، جینی کی کرسٹ کزنز ، برٹ (مائرہ کورک) اور اسکول کی مقبول لڑکیوں ، ٹف (کری سمر) کے ساتھ جاری دشمنی ہے۔ ڈاکٹر ویک مین اکثر اپنی تخلیق پر قابو پانے اور اپنی بیٹی کو سیارے زمین کی حفاظت پر توجہ مرکوز کرنے کی بیکار کوشش کرتے ہیں۔ اس کی پریشانی میں مزید اضافہ یہ ہے کہ اسے آل روبوٹک کلسٹر ایمپائر کی طرف سے مسلسل شکست دی جارہی ہے ، جس کی ملکہ ، ویکسس (ارتھ کٹ) ، چاہتی ہے کہ وہ روبوٹ کی دنیا میں شامل ہو (اگر ضرورت ہو تو زبردستی)۔ ان سب کے باوجود ، جینی زیادہ تر انسانی زندگی کی کچھ علامت برقرار رکھنے کے لیے جدوجہد کر رہی ہے۔

اس سیریز کی خصوصی بات ، "یسکپے فرام کلسٹر پرائم" سے پتہ چلتا ہے کہ اجنبی سیارہ در حقیقت ہر طرح کے روبوٹ کے لیے پرامن جنت ہے۔ یہ بھی انکشاف ہوا ہے کہ ویکسس نے جینی کی شمولیت سے انکار کرنے کی وجہ سے مسلسل انکار کرنے کی وجہ سے اسے ولن بنادیا ہے ، جس سے وہ گمشدہ اجزاء کو تباہ کرنے کے لیے ذمہ دار قرار دے رہے ہیں جو روبوٹ کو تبدیل کرنے کی اجازت دیتے ہیں ، جبکہ حقیقت میں وہکسس کے ذریعہ پوشیدہ ہیں ، تاکہ آبادی کو کنٹرول کیا جاسکے۔

حوالہ جات
---------

1. ↑  Baisley، Sarah (1 August 2003). "My Life As A Teenage Robot Premieres". AWN, Inc. اخذ شدہ بتاریخ 13 جولا‎ئی 2020.
2. 1 2   — اخذ شدہ بتاریخ: 7 جولا‎ئی 2020
3. ↑   — اخذ شدہ بتاریخ: 19 اپریل 2020
4. ↑  Heffley، Lynne (August 1, 2003). "'Teenage Robot' bolts to Nick's spinoff club". *Los Angeles Times*. اخذ شدہ بتاریخ March 17, 2020.
5. ↑  "Oh Yeah! Cartoons". *Frederator*. September 23, 2019 میں اصل سے آرکائیو شدہ. اخذ شدہ بتاریخ March 17, 2020.

بیرونی روابط
------------

* میرا لائف اس ا تیناگے روبوٹ آئی ایم ڈی بی پر (انگریزی میں)
**ٹیلی فون انٹرویو** (انگریزی: Telephone interview) اکثر آجرین کی جانب سے بھرتی کے دوران لیا جاتا ہے۔ اس طرح کے انٹرویو سے آجرین امیدواروں کو مطلوبہ معیاروں کے حساب سے منتخب کر سکتے ہیں، جیسے کہ تجربہ، قابلیت، متوقع تنخواہ وغیرہ عہدے اور کمپنی کی مناسبت سے واجب ہو سکتے ہیں۔ ٹیلی فون انٹرویو آجرین کا قیمتی وقت اس طرح سے بچاتا ہے کہ وہ غیر موزوں امیدواروں کو لوگوں کو بھرتی کرنے کے اولین دور ہی سے الگ کر دیں۔ آجرین ٹیلی فون انٹرویو کو ایک طے شدہ انٹرویو کے طور پر انجام دیتے ہیں۔ سوالات عمومًا زیر غور عہدے سے مناسبت رکھتے ہیں۔ حالانکہ ٹیلی فون انٹرویو سے کسی راست رابطہ قائم ہونا ضروری نہیں ہے، تاہم ایسا ہونے آگے امکانات موجود ہے جب کمپنی سنجیدگی سے کسی امیدوار کو ملازمت دینے پر غور کرے۔ ٹیلی فون انٹرویو کم خرچ تکنیک ہے۔

تحقیقاتی صحافت یا راست نشریہ میں میں کئی ٹیلی فون انٹرویو کا سہارا لیا جاتا ہے۔ کئی بار مشاہیر، برسر آوردہ یا خبر ساز شخصیات ٹیلی فون انٹرویو کا سہارا لیتی ہیں۔ کئی بار تنازعات کے وقت بھی لوگ وقت اور سہولت کی خاطر ٹیلی فون انٹرویو کا سہارا لیتے ہیں۔

ٹیلی فون انٹرویو میں موبائل فون، واٹس ایپ کال، کانفرنس کال وغیرہ سبھی شامل ہیں۔

مزید دیکھیے
-----------

* انٹرویو

حوالہ جات
---------

1. ↑  "آرکائیو کاپی". 09 جولا‎ئی 2010 میں اصل سے آرکائیو شدہ. اخذ شدہ بتاریخ 21 جولا‎ئی 2019.  الوسيط `|url-status=` تم تجاهله (معاونت)
2. ↑  "آرکائیو کاپی". 25 جنوری 2017 میں اصل سے آرکائیو شدہ. اخذ شدہ بتاریخ 21 جولا‎ئی 2019.  الوسيط `|url-status=` تم تجاهله (معاونت)
3. ↑  "آرکائیو کاپی". 17 جون 2017 میں اصل سے آرکائیو شدہ. اخذ شدہ بتاریخ 21 جولا‎ئی 2019.  الوسيط `|url-status=` تم تجاهله (معاونت)
4. ↑  "بارک اوبامہ کے سوتیلے بھائی مالک اوبامہ صدارتی الیکشن میں ٹرمپ کو دیں گے ووٹ– News18 Urdu". *urdu.news18.com*.
5. ↑  media، news and. "اس ٹی وی آرٹسٹ سے اوڈیشن میں کہا گیا، رول چاہیئے تو، کپڑے اتارو". *www.etemaaddaily.com*.
ٹیلی نار پاکستان اور **ٹیلی نار مائیکرو فائنانس بینک** نے ایک مثالی آمدنی کی افزائش والے پروگرام (بی آئی ایس پی) کے ساتھ 2018ء میں ایک شراکت داری کی ہے جس کے تحت ملک بھر میں اس پروگرام سے مستفید ہونے والوں کو کئی طریقوں سے سہولیات فراہم کرنا ہے جن میں کاروبار کے لیے مواقع پیدا کرنا، چھوٹے قرضوں کی فراہمی اور طویل عرصہ کے لیے صحت اور تعلیم میں معاونت کی فراہمی شامل ہیں۔ معاہدہ کے مطابق ٹیلی نار پاکستان اور ٹیلی نار مائیکرو فنانس بینک اپنی جی ایس ایم اور فنانشل پروڈکٹس کے لیے بی آئی ایس پی کے مستحق افراد کا انتخاب کریں گے۔ ٹیلی نار پاکستان منتخب افراد کو اپنی جی ایس ایم مصنوعات اور خدمات کا ریٹیلر بننے کا موقع فراہم کر رہا ہے تاکہ وہ اپنے معاشی ذرائع کو بہتر بنا سکیں۔ ٹیلی نار نے اپنے اس اقدام کا آغاز ضلع چکوال سے کیا جہاں 20 ہزار مستحق افراد کو یہ سہولت فراہم کی گئی جس کے بعد اس کا دائرہ کار 34 اضلاع کے 12 لاکھ افراد تک بڑھایا گیا۔

شیئروں کا چینی کمپنی کی جانب سے حصول
------------------------------------

خبروں کے مطابق چین کے علی بابا گروپ نے ٹیلی نار مائیکرو فائنانس بینک کے بیشتر شیئروں کو خرید چکا ہے۔

مزید دیکھیے
-----------

* تعمیر مائیکرو فائنانس بینک لمیٹڈ
* مائیکرو فائنانس

حوالہ جات
---------

1. ↑  ٹیلی نار پاکستان اور ٹیلی نار مائیکرو فائنانس بینک کا بے نظیر انکم سپورٹ پروگرام کے ساتھ معاہدہ
2. ↑  چین کے علی بابا گروپ نے ٹیلی نار مائیکروفائنانس بینک کے بیشتر شیئرز خرید لیے[*مردہ ربط*]
**مائرس برگس ٹائپ انڈیکیٹر** (Myers-Briggs Type Indicator) یا ایم بی ٹی آئی کو شخصیت شناسی کا ٹیسٹ بھی کہا جاتا ہے۔ مائرس برگس ایک امریکی خاتون تھیں جنھوں نے اپنی بیٹی کیتھرین برگس کے ساتھ مل کر 1921 میں ایک آزمائشی چارٹ (Test) تیار کیا۔ اس ٹیسٹ کی مدد سے انسان کی شخصیت اور اس کے رجحانات کو پہچانا جاتا ہے۔ اس نظریے کے مطابق ہر انسان فطری طور پر مخصوص خصوصیات، مزاج اور رجحانات کا حامل ہوتا ہے۔ اس طرح شخصیت کی کُل 16 اقسام ہوتی ہیں اور ہر شخص ان اقسام میں سے کہیں ایک جگہ موجود ہوتا ہے۔
ماہرین نفسیات بتاتے ہیں کہ انسان کے شخصیت کے چار تفاعل (Factors)ہوتے ہیں جن کی بنیاد پر انسان اپنی زندگی بسر کرنا ہے اور معاملات کو برتتا ہے۔ ان میں ذاتی اندرونی و سماجی دنیا سے تعلق، منطق، مدرکات اور وجدان شامل ہے۔ ہر فرد میں یہ چاروں چیزیں موجود ہوتی ہیں لیکن ان کا تناسب ہر فرد میں مختلف درجات کا ہوتا ہے۔ تناسب کے اسی اختلاف سے مختلف قسم کی شخصیات سامنے آتی ہیں۔

حوالہ جات
---------

بیرونی روابط
------------

|  |  |
| --- | --- |
|  | ویکی ذخائر پر **مائرس برگس ٹائپ انڈیکیٹر** سے متعلق سمعی و بصری مواد ملاحظہ کریں۔ |

|  |  |
| --- | --- |
|  | انگریزی ویکی اقتباس میں 
**Psychological Type** سے متعلق اقتباسات موجود ہیں۔ |

* Myers & Briggs Foundation
* CPP, Inc.
* Myers-Briggs Type Indicator
* Association for Psychological Type International
* Center for Applications of Psychological Type (CAPT)
* Famous People By Personality Type

|  |  |
| --- | --- |
| اس مضمون«‌مائرس برگس ٹائپ انڈیکیٹر» کا عنوان غیر اردو زبان یا اردو کلمہ نویسی میں ہے۔: |  |
| «‌مائرس برگس ٹائپ انڈیکیٹر» کا اردو متبادل ہوسکتا ہے۔ اردو متبادل ہونے کی صورت میں تبادلۂ خیال:مائرس برگس ٹائپ انڈیکیٹر پر اردو نام کا حوالہ دے کر «‌مائرس برگس ٹائپ انڈیکیٹر» کو اردو عنوان کے صفحے پر منتقل کر دیں۔ |
|   کلمہ نویسی کے بارے میں جاننے کیلئے یہاں کلک کریں |


|  |  |
| --- | --- |
|  | ویکی ذخائر پر **مائرس برگس ٹائپ انڈیکیٹر** سے متعلق سمعی و بصری مواد ملاحظہ کریں۔ |
**ڈکس، نیوبری پورٹ** (انگریزی: Ducks, Newburyport) لوسی ایلمان کا 2019ء کا ایک ناول ہے۔ یہ ان کا آٹھواں ناول ہے۔ اس ناول کی خاص بات یہ ہے کہ یہ ہزاروں صفحات پر مشتمل ہے، مگر جُملہ صرف ایک ہی ہے۔ ناول کو 2019ء کے بُکر انعام کے لیے منتخب کیا گیا ہے۔

کہانی
-----

کتاب کی بے نام راوی درمیانی عمر کی عورت ہے اور لِیو نام کے شخص سے دوسری شادی کی ہے، جو انجینئر اور معلم ہے۔ اس عورت نے کالج میں تاریخ پڑھانا چھوڑ دیا اور پائی بنانے میں ماہر بن گئی۔ وہ جوش و جذبہ کے ساتھ باورچی خانہ میں کھڑی ہو کر قوم کے حالت پر غور کرتی ہے اور پائی بناتی ہے۔ اس ناول میں ایک ایسی بھی کہانی ہے جس میں ایک پہاڑی شیرنی شکار کے تلاش میں پھرتی ہے اور اپنے بچوں کی حفاظت کرنے کے لیے سب کچھ کرتی ہے۔ تعجب کی بات ہے کہ ناول کے دونوں حصے آپس میں آخر مل ہی جاتے ہیں اور ساتھ ایک گرم مزاج آدمی سے قابلِ مذاق لڑائی بھی ہوتی ہے، جس کی نیت ہے دوسروں کو نقصان پہنچانا اور راوی کے پائی کھانا۔

مختصراً یہ ہے کہ ڈکس نیوبری پورٹ کی کہانی اوہائیو میں مقیم ایک ادھیڑ عمر کی خاتون کے گرد گھومتی ہے۔ وہ پہلے کبھی کالج میں استانی تھی، لیکن سرطان (کینسر) سے شفا یاب ہو کر باورچی خانہ تک خود کو محدود کر دیا ہے۔ جہاں وہ پائی بناتی ہے اور اپنی زندگی، اپنے بچوں اور اپنی غلطیوں کے بارے میں سوچتی ہے۔ ناول میں ہر 100 صفحات کے بعد پہاڑی شیرنی کے خیالات آ جاتے ہیں۔ ان دونوں کہانیوں کا آپس میں تعلق کبھی کھلے الفاظ میں بتایا نہیں جاتا لیکن ناول کے آخر میں کہانی کی راوی کی بڑی بیٹی اِسٹیسی اور شیرنی کے درمیان میں تھوڑا سا تعلق دکھایا جاتا ہے۔

حوالہ جات
---------

1. 1 2  Preston، Alex (15 جولائی 2019). "Ducks, Newburyport by Lucy Ellmann review – pushes narrative to its limits" – www.theguardian.com سے.  تحقق من التاريخ في: `|date=` (معاونت)
2. ↑  Sehgal، Parul (3 ستمبر 2019). "A Thousand-Page Novel — Made Up of Mostly One Sentence — Captures How We Think Now" – NYTimes.com سے.  تحقق من التاريخ في: `|date=` (معاونت)
3. ↑  Sansom، Ian (4 جولائی 2019). "Ducks, Newburyport by Lucy Ellmann review – Anne Tyler meets Gertrude Stein" – www.theguardian.com سے.  تحقق من التاريخ في: `|date=` (معاونت)
( 1 ) آبا و اجداد، اسلاف 
 ( 2) قبیلے کے جد امجد\* پتروں کا اولین حوالہ رگ وید میں ملتا ہے۔ دوسرا حوالہ اتھر وید کا ہے۔ ان میں پتروں کا تین درجات میں مستقیئم بتایا جاتا ہے۔ ہر طبقہ کو تین عالموں یا تین کروں ( لوکوں یا عالم ) میں سے ایک تفویض کیا گیا ہے۔ یہ تین لوک یا عالم افلاک، کرہ ہوائی اور زمین ہے۔ یہ عالم پتروں کے مرتبہ کے مطابق دیے جاتے ہیں۔ ویدوں سے پہلے کے زمانے میں پتروں کا سات طبقات میں تقسیم ہونا بھی تسلیم کیا جاتا ہے، جن میں تین غیر مادی اور کوئی شکل بھی اختیار کرنے پر قادر تھے۔ ان کی پیدائش کے متعلق اساطیر میں سے ایک میں ان کا پرہما کے پہلو سے پیدا ہونا بتایا گیا ہے۔ یہ انسانی زمانی پیمانوں کے پابند نہیں اور ماضی، حال اور مستقبل کچھ ان سے پوشیدہ نہیں ہے۔ پتروں کو بالاخر برہما کی رسوم میں شامل کر لیا گیا۔ بلاخر پرجا پتی کو ثانوی خالق کا درجہ ملا اور مخلوقات کے ساتھ دیوؤں اور اسروں کا ارشتہ از سر نو استوار ہوا۔ ظاہر ہے کہ یہ سب طبقاتی کشمکش میں برہمنوں نے کیا۔ جس طرح دیوؤں کی خوراک یگیہ اور نور روشنی قرار پایا، اس طرح پتروں کی فکر کی تیزی اور چاند (سوم ) کی روشنی بطور نور عطا ہوئی، انسان کو موت سے متصف کیا گیا ۔\* پتروں کے یگیہ میں کچھ چیزیں جیسے خرگوش، سور، چتکارے اور گینڈے کا گوشت خصوصیت سے شامل ہوئیں، اسی طرح کچھ بالکل ممنوع قرپائیں۔ 

* ٍ لسن، پیاز گاجر، تل اور ہر نمکین چیز ممنوعہ اشیائ میں شامل تھی۔ تدفین کی رسم ( شرادھ ) ان سے منسوب کی گئیں اور ان میں پیش کی گئی چیزیں بھی۔ لیکن سرادھ میں مرنے والے کے بیٹے کی موجودگی سب سے ضروری قرار دی گئی۔

 \* کہا جاتا ہے کہ اولین ادوار میں انسان، دیوتا اور پتر اکھٹے مے نوشی کرتے تھے۔ بعد ازاں یہ عمل ممنوع قرار پایا گیا ( ست پنتھ برہمن ) اور پتر دیوتاؤں کی طرح غیر مروئی ہو گئے ۔

* ماخذ
* منو دھرم شاشتر۔ گلوسری ( کشاف اصطلاحات ٰ ) ترجمہ ارشد رازی
**حضرت میمون بن یامین ؓ** اہل کتاب صحابی رسول تھے۔

نام ونسب
--------

میمون نام، باپ کا نام یامین، یہود کے مشہور قبیلہ قریظہ سے تھے، اسلام لانے سے پہلے اپنے قبیلہ میں بہت ممتاز تھے اور آپ کا شمار احبار یہود میں تھا۔

اسلام
-----

رسول اللہ صلی اللہ علیہ وسلم ہجرت کرکے مدینہ تشریف لائے تومیمون خدمتِ نبوی صلی اللہ میں حاضر ہوئے اور اسلام قبول کیا؛ لیکن دل میں یہ تڑپ تھی کہ ان کی قوم کے دوسرے لوگ بھی اس دولتِ سرمدی وسعادت ابدی سے بہرہور ہوتے تواچھا تھا، آنحضرت صلی اللہ علیہ وسلم سے عرض کیا کہ آپ یہود کوبلوائیں اور ان سے فرمائی ںکہ وہ آپ کے اور اپنے درمیان کوئی حکم مقرر کر لیں جس کے فیصلہ پر دونوں فریق گردن جھکادیں، رسول اللہ صلی اللہ علیہ وسلم نے یہود کو بلوا بھیجا اور میمون سے کہا کہ تم مکان کے اندر چلے جاؤ، یہود آئے توآپ نے ان سے فرمایا کہ تم لوگ اپنے اور میرے درمیان ایک حکم مقرر کرلو جس کی تصدیق وعدم تصدیق کے فیصلہ پرہم دونوں سرجھکادیں، سب نے یک زبان ہوکر کہا کہ ہم میمون بن یامن کواپنا حکم مقرر کرتے ہیں؛ اگرانھوں نے آپ کی تصدیق کرلی توہم بھی تصدیق کریں گے، آنحضرت صلی اللہ علیہ وسلم نے میمون کوآواز دی، وہ مکان سے نکلے اور فرمایا:
أَشْهَدُ أَنَّ مُحَمَّدًا رَسُولُ اللَّهِ۔ ترجمہ: آپ بے شک اللہ کے بھیجے ہوئے رسول ہیں۔
لیکن یہود نے قبولِ حق کی بجائے حضرت میمون رضی اللہ عنہ پرطعن وتشنیع شروع کردی اور واپس چلے گئے، آپ کی شان میں یہ آیت نازل ہوئی: قُلْ أَرَأَيْتُمْ إِنْ كَانَ مِنْ عِنْدِ اللَّهِ وَكَفَرْتُمْ بِهِ وَشَهِدَ شَاهِدٌ مِنْ بَنِي إِسْرَائِيلَ۔

ترجمہ: آپ کہہ دیجئے کہ تم مجھ کوبتلاؤ کہ اگریہ قرآن من جانب اللہ ہو اور تم اس کے منکر ہو اور بنی اسرائیل میں سے کوئی گواہ اس جیسی کتاب پر گواہی دے کرایمان لے آوے۔
زندگی کے بقیہ حالات کے متعلق ارباب رجال خاموش ہیں۔

1. ↑  (اسدالغابہ:4/427)
2. ↑  (الأحقاف:10)
مذہب اور خوارک کا آپس میں گہر ا تعلق ہے۔ دنیا میں جتنے بھی انسان ہیں وہ ضرور کسی نہ کسی مذہب سے تعلق رکھتے ہیں اور وہ صرف وہی خوراک کرتے ہیں جس کی اجازت ان کا مذہب دیتا ہے۔ مذہب چونکہ انسان کی راہنمائی کے لیے ہوتا ہے اس لیے خوارک کے بارے میں راہنمائی کرنا بھی مذہب کاکام ہے۔ خوراک انسانی زندگی کے لیے انتہائی ضروری ہے۔ اگر انسان خوراک نہیں کرے گا تو زندہ نہیں رہے گااورمذہب پر عمل کرنے کے لیے زندہ رہنا ضروری ہے۔ اب چونکہ خوارک کا انسان کے سوچ وفکر،عمل اوراخلاق پر گہرا اثر ہوتا ہے اسی لیے مذہب انسان کو صرف وہی خوراک کھانے کی اجازت دیتا ہے جو انسان میں اچھی سوچ ،نیک اعمال اور اچھے اخلاق پیدا کرتاہے۔ اور یہ راز فطرت سے زیادہ کوئی نہیں جانتا کہ وہ کون کونسی چیزیں ہیں جن کو بطور خوراک استعمال کرکے انسان میں اچھی سوچ ،نیک اعمال اور اچھے اخلاق پروان چڑھتے ہیں اور مذہب ہی انسان کو ان چیزوں کے کھانے سے منع کر سکتا ہے کہ جن کی وجہ سے انسان کی سوچ گندا،برے ارادے ،برے اعمال اور بداخلاق پیدا ہوتے ہیں۔ چونکہ ہر انسان کو یہ علم حاصل نہیں کہ وہ خود فیصلہ کرے کہ کیا کھائے اور کیا نہ کھائے اس لیے دوسرے ضروریات زندگی کے بارے میں راہنمائی کے ساتھ ساتھ مذہب نے ہی یہ فریضہ بھی سر انجام دیا ہے کی وہ انسان کی خوراک کے بارے میں مکمل راہنمائی کرے۔
**مسلم ایسوسی ایشن** نامی تنظیم کا قیام برطانیہ کے شہر بریڈفورڈ میں پچاس کی دہائی میں عمل آیا۔ برطانیہ میں پاکستانی مسلمانوں نے ہم وطنوں کی آمد کے بعد جب یہاں مساجد، اسکولوں اور فلاحی اداروں کی ضرورت کومحسوس کیا تو مسلم ایسوسی ایشن کے پلیٹ فارم سے ایسے اداروں کے قیام کے عمل کو آگے بڑھایا گیا۔ مسلم ایسوسی ایشن نے بریڈفورڈ میں پہلی مسجد ہاورڈ اسٹریٹ میں قائم کی۔ پہلا مسلم گرلز اسکول فیوریشم گرلز اسکول کے قیام کا سہرا بھی اسی تنظیم کو جاتا ہے۔ فیوریشم کالج برطانیہ کا شمار بہترین گرلز کالجوں میں ہوتا ہے۔ اس کالج میں کوئی بھی مرد نہیں ہے۔ استاتذہ سے اسٹوڈنٹ اورکئیرٹیکر تک سب خواتین ہیں۔ فیوریشم کالج برطانیہ کے اسٹیٹ اسکولوں میں پہلے نمبر پر ہے اور یہ وہ واحد اسٹیٹ اسکول ہے ہ جو برطانیہ بھر کے گرامر اسکولوں کے مقابلے میں ایڈنگ ویلو میں ٹاپ ٹین اور جنرل رینکنگ میں ٹاپ 25 میں آتا ہے۔ آج کل ادارے کے چئیرمین بریڈفورڈ یونیورسٹی کے پروفیسر ڈاکٹر خورشید ہیں۔ اس ادارے نے ایک چیریٹی بھی قائم کی ہے۔ علاوہ ازیں مسجد سے ملحقہ عمارت میں بزرگوں کا ادارہ ایلڈرلی ڈے سینٹر بھی اسی کے زیر انتظام چلتا ہے جہاں پر بزرگ بیٹھ کر اخبارات، رسائل اور ٹیلی ویژن سے لطف اندوزہوتے اور بیتے دنوں کی یادیں تازہ کرتے ہیں۔
**والیریا میسالینا** جسے عمومی طور پر **میسالینا** (Messalina یا Messallina) کہا جاتا ہے چوتھے رومی شہنشاہ کلاڈیوس کی تیسری بیوی تھی۔ میسالینا ایک بااثر عورت تھی جس کی شہرت آزاد جنسی میل ملاپ کے لیے تھی۔ کہا جاتا ہے کہ اس نے اپنے شوہر کے خلاف سازش کی تھی جس کے بے نقاب ہونے پر اسے سزائے موت دی گئی۔ اس کی بدنام زمانہ شہرت قابل بحث سیاسی تعصب کا نتیجہ ہے۔

میسالینا کی شہرت
----------------

اقتدار میں اس کے اختیار سے میسالینا کی تاریخ بے رحی اور جنسی طور پر غیر تسکین پذیری کے لیے مشہور ہے۔ اس کے شوہر کلاڈیوس کو آسانی سے اس باتوں آنے والا اور اس کی بے شمار زناکاریوں سے غافل پیش کیا جاتا ہے۔ 48ء میں جب کلاڈیوس ایک مہم پر گیا تو اس کی غیر موجودگی میں ایک سینیٹر سے شادی بھی کر لی۔ سینٹ میں کئی افراد نے اس کی موت کا حکم جاری کیا، لیکن شہنشاہ اسے ایک موقع اور دینا چاہتا تھا۔ اس کو کمزوری سمجھتے ہوئے ایک سربراہ افسر نے شہنشاہ کی پیٹھ پیچھے میسالینا کی موت کا حکم جاری کر دیا۔ موت کی خبر سننے کے بعد شہنشاہ نے کسی رد عمل کا اظہار نہیں کیا اور صرف ایک پیالا شراب اور لانے کا حکم دیا۔
کثرت جنسی اعمال کے الزامات کو سیاسی دشمنی کا نتیجہ بھی کہا جاتا ہے۔
دو واقعات خاص طور پر اس بدنام زمانہ شہرت میں شامل ہیں۔ پہلی جس کا تذکر **پلینیوس** نے اپنی کتاب میں کیا ہے جس کے مطابق میسالینا نے ایک تمام رات ایک طوائف سے مقابلہ کیا۔ مقابلہ 24 گھنٹے جاری رہا جسے میسالینا نے 25 ساتھیوں کے سکور کے ساتھ جیت لیا۔
اسی طرح شاعر **جوینال** نے بیان کیا کہ کس طرح ملکہ خفیہ طور پر **مونث-بھیڑیا** کے نام سے قحبہ خانہ میں کام کرتی تھی۔

حوالہ جات
---------

1. ↑  Thomas A. J. McGinn, *Prostitution, Sexuality, and the Law in Ancient Rome*, Oxford University 1998 p 170
2. ↑  Online translation, X ch.83
3. ↑  Poetry in translation, VI.114-135

|  |  |
| --- | --- |
|  | ویکی ذخائر پر **میسالینا** سے متعلق سمعی و بصری مواد ملاحظہ کریں۔ |
**مطبع نظامی** غیر منقسم ہندوستان کا ایک انتہائی معروف دار الاشاعت تھا جسے مطبع مصطفائی کے مالک مولوی مصطفی خان کے چھوٹے بھائی مولوی عبد الرحمن شاکر نے سنہ 1854ء میں قائم کیا۔ اس مطبع سے قبل مولوی عبد الرحمن نے لکھنؤ میں مطبع عبد الرحمن کے نام سے ایک اشاعت گھر قائم کیا تھا۔ لیکن حکم امتناعی کے بعد اسے بند کرکے کانپور چلے آئے اور اپنے برادر بزرگ مولوی مصطفی کے مطبع میں کام کرتے رہے۔ پھر سنہ 1854ء میں اپنا علاحدہ مطبع قائم کیا جو طباعتی معیار، کاغذی نفاست اور صحت املا کے لحاظ سے دیگر تمام اشاعت گھروں میں نمایاں تھا۔
مطبع کی کامیابی اور کام کی رفتار کا اندازہ سنہ 1858ء کی اس سرکاری روداد سے ہوتا ہے جس میں لکھا ہے: "فسادات شروع ہونے کے وقت یہاں صرف ایک مطبع (نظامی و مصطفائی مشترک) تھا یہ اب بھی کام کر رہا ہے افراتفری کے زمانے میں عارضی طور پر بند ہوئے اور 1857ء کے واقعات کے باعث جو عام کساد بازاری پیدا ہوئی ہے اس نے مطبع کا کام بھی مدھم کر دیا ہے اس مطبع سے اگرچہ کوئی اخبار شائع نہیں ہوتا لیکن اس کا کاروبار اعلیٰ پیمانے پر پھیلا ہوا تھا اور پہلے اس صوبے میں اس مطبع سے زیادہ کوئی مطبع زیادہ کتابیں نہیں چھاپتا تھا۔"

حوالہ جات
---------

1. ↑  ہندوستانی پریس، نادر علی خان، ص: 235-236
ایک **فراز** کسی موج پر واقع ایک ایسا نقطہ ہے جو ایک چکر کے دورانیے میں زیادہ سے زیادہ ہٹاؤ کی قیمت ہے۔ ایک فراز موج کی سطح پر وہ نقطہ ہے جہاں پر واسطے کا ہٹاؤ زیادہ سے زیادہ ہوتا ہے۔ نشیب فراز کا الٹ ہے اس لیے ایک چکر کے دورانیے میں کم سے کم اور سب سے نچلا نقطہ **نشیب** کہلاتا ہے۔
سلیس الفاظ میں کسی موج کے اوپر کے انتہائی مقام کو **فراز** (Crest) اور نیچے کے انتہائی مقام کو **نشیب** (trough) کہتے ہیں۔

تداخل
-----

ایک جیسی تعدد اور حیطہ کی دو منحنی امواج (sine waves) کے نشیب اور فراز ایک ہی طور (phase) میں ایک دوسرے سے ٹکراتے ہیں یا ایک ایک دوسرے کو قطع کرتے ہیں تو اس کے نتیجے میں تعمیری تداخل (constructive interference) وقوع پزیر ہوتا ہے۔ اس کے نتیجے میں بننے والی موج کی مقدار دوگنی ہو جاتی ہے (موج کی درمیانی جائے وقوع (mean position) سے اوپر اور نیچے)۔
اور جب دو ایک جیسی تعدد اور حیطہ کی امواج کے نشیب، فراز سے اور فراز، نشیب سے خلاف طور (antiphase) یعنی طور سے °180 باہر میں ایک دوسرے سے ٹکراتے ہیں یا ایک دوسرے کو قطع کرتے ہیں تو اس کے نتیجے میں تخریبی تداخل (destructive interference) وقوع پزیر ہوتا ہے۔ اور اس کے نتیجے میں بننے والی موج کا حیطہ صفر ہو جاتا ہے یعنی یہ دونوں امواج ایک دوسرے کے اثر کو زائل کر دیتی ہیں۔
**لیپوسکشن** جسے لیپوپلاسٹی(فیٹ موڈلنگ)،لیپوسکلپچر سکشن لیپیکٹومی یا عام اصطلاح میں لیپو بھی کہا جاتا ہے، ایک ایسی کاسمیٹک سرجری ہے جس کے ذریعے انسانی جسم کے مختلف حصوں کی چربی ختم کی جاتی ہے۔ ان مختلف حصوں میں پیٹ، رانیں، کولھے، گردن، کمراور بازو وغیرہ شامل ہیں۔
جسم کے کسی بھی اعضاء سے کتنی چربی محفوظ طریقے سے ہٹائ جا سکتی ہے اس بات کا انحصار کئی باتوں پر ہوتا ہے۔ ایک ہی بار میں بہت زیادہ چربی ہٹا دینے سے انسانی صحت کو نقصان بھی پہنچ سکتا ہے۔

تاریخ
-----

لیپوسکشن کی دریافت یورپ کے سائنسدانوں نے1960 کی دہائی میں کی۔ لیکن اس دور میں استعمال ہونے والی ترکیبوں کے نتائج اچھے نہیں تھے اور لوگوں کو آپریشن کے بعد بھی کافی تکالیف کا سامنا کرنا پڑتا تھا۔ جدید لیپوسکشن کی دریافت دو اطالوی گائنیکالوجسٹ، ارپاد اور جیورجو فشر نے کی۔ ان سائنسدانوں نے "بلنٹ ٹنلنگ" نامی طریقہء کار 1974 میں متعارف کرایا۔

انسانی جسم کے وہ حصے جہاں لیپو سکشن ہوتی ہے
-------------------------------------------

* پیٹ
* چھاتی
* کولھے
* کمر
* رانیں
* پیٹھ
* پنڈلیاں
* بازو
* کندھے
* گال
* ٹھوڑی کا نچلا حصہ

فوائد
-----

وزن کم کر دینے کے علاوہ لیپوسکشن کا کوئی جسمانی فائدہ ہے یا نہیں، اس بات پر ڈاکٹروں کی بہث چلتی رہتی ہے۔ عام طور پر یہ کہا جاتا ہے کے لیپو سکشن کی وجہ سے کوئی خاص فائدہ نہیں ہوتا اور یہ موٹاپے کے باعث ہونے والی میٹابولک خرابیوں میں کوئی بہتری پیدہ نہیں کرتی۔

نقصانات
-------

* جلد کا چھل جانا
* سوجن
* خراش
* درد
* آپریشن کے بعد وزن کا دوبارہ بڑھ جانا

حوالہ جات
---------

1. ↑  "Coleman III, William. P.: The History of Liposculpture "Retrieved 2013-08-25
2. ↑  "liposuction melbourne"
نصریتا سیواتس اومارسکا کیمپ کے بارے میں 2006ء میں ایک تقریب سے خطاب کرتے ہوئے
**نصریتا سیواتس** (Nusreta Sivac) ایک سابقہ جج اور عصمت دری کے متاثرین اور دیگر جنگی جرائم کے خلاف ایک فعالیت پسند ہے۔ بوسنیائی جنگ کے دوران بوسنیائی سربوں کے زیر انتظام پریےدور میں قائم اومارسکا کیمپ قید رہی، جہاں اس کی دیگر خواتین کی طرح عصمت دری ہوئی اور اسے مارا پیٹا اور تشدد کا نشانہ بنایا گیا۔

اگست 1992ء میں ذرائع ابلاغ کی توجہ کے باعث کیمپ کی بندش کے بعد وہ ایک عصمت دری کی متاثرہ خواتین کے لیے فعالیت پسند بن گئی۔

فعالیت پسندی
------------

رہائی کے بعد نصریتا سیواتس نے ایک ساتھی قیدی **یادرانکا سیگیلی** (Jadranka Cigelj) عصمت دری کی شکار سینکڑوں خواتین کی گواہیاں جمع کرنا شروع کر دیں۔  اس کے علاوہ اس نے **بوسنیا و ہرزیگووینا خواتین تنظیم** (Women's Association of Bosnia and Herzegovina) میں بھی شمولیت اختیار کر لی جا کا صدر دفتر زغرب میں تھا۔ 
جمع کیے گئے ثبوتوں نے عصمت دری کی شدت کا پتہ لگایا اور یہ سمجھا جاتا ہے کہ اقوام متحدہ کو جنگی جرائم کی سنگینی کو تسلیم کرنے اور اپنے نقطہ نظر کو تبدیل کرنے میں اہم کردار ادا کیا۔ 
اس نے ذاتی طور پر **بین الاقوامی فوجداری معدلہ برائے سابقہ یوگوسلاویہ** (International Criminal Tribunal for the former Yugoslavia) میں جا کر اومارسکا کیمپ میں قید کے دوران عصمت دری کے بارے میں گواہی دی جس ان مجرموں کو سزا دینے میں مدد دی۔ اس نے جمہوریہ سرپسکا کے صدر رادووان کاراجیچ (Radovan Karadžić) کے خلاف بھی گواہی دی۔ بین الاقوامی فوجداری معدلہ برائے سابقہ یوگوسلاویہ نے 30 افراد کو عصمت دری کا مجرم قرار دیا، جبکہ مارچ 2013ء کے مطابق 30 اور مقدمات میں پیش رفت جاری ہے۔

حوالہ جات
---------

1. 1 2 3  Cerkez اور 8 March 2013۔ sfn error: no target: CITEREFCerkez8\_March\_2013 (help)
2. ↑  1000 PeaceWomen۔ sfn error: no target: CITEREF1000\_PeaceWomen (help)

مزید دیکھیے
-----------

مقدمہ ارواح

بیرونی روابط
------------

* "I Came to Testify". *Women, War, and Peace*. PBS. 11 October 2011.
* Orentlicher، Diane (1997). "Sexual Assault Issues Before the War Crimes Tribunal". *Human Rights Brief*. **4** (2): 8–9.
* Sivac، Nusreta (24 April 2009). "Nusreta Sivac's Voice" (PDF). *Durban Review Conference*. Geneva: United Nations.
* Vulliamy، Ed (1 September 2004). "'We Can't Forget'". The Guardian.
* "*﻿When Everyone is Silent: Reparation for Survivors of Wartime Rape in Republika Srpska in Bosnia and Herzegovina﻿*". *Amnesty International*. 31 October 2012. EUR 63/012/2012. Archived from the original on 2012-12-05. ۔ اخذ کردہ بتاریخ 2016-04-13.
**متعدد متغیر حسابان** یک متغیر کے احصا کی توسیع ہے متعدد متغیرات میں: دالہ‌ات جن کا تفریق اور تکامل کیا جاتا ہے ایک متغیر کی بجائے متعدد متغیرات سے وابستہ ہوتی ہیں۔

مثالی عالج
----------

### حد اور استمری

حد اور استمری دالہ کا متعدد بُعد میں مطالعہ بہت غیر وجدانی نتائج فراہم کرتا ہے جو یک متغیر فنکشن میں نہیں نظر آتے۔ مثلاً دو متغیر کی ایسی عددیہ فنکشن وجود رکھتی ہیں جن کے ساحہ میں ایسے نقاط ہوتے ہیں جِن کو جب کسی لکیر کے ساتھ ساتھ پہنچا جائے، ایک خاص حد دیتے ہیں، مگر اگر کسی parabola کے ساتھ ساتھ پہنچا جائے تو کوئی اور حد دیتے ہیں۔ فنکشن

{\displaystyle f(x,y)={\frac {x^{2}y}{x^{4}+y^{2}}}}
مبدا سے گزرنے والی کسی لکیر کے ساتھ ساتھ مبدا پر پہنچے پر حد صفر دیتی ہے۔ مگر اگر مبدا کو parabola {\displaystyle y=x^{2}} کے ساتھ ساتھ پہنچا جائے تو حد 0.5 ملتی ہے۔ چونکہ مختلف راستے مختلف حدیں دیتے ہیں، اس لیے مبدا پر اس فنکشن کی حد وجود نہیں رکھتی۔

### جزوی تفریقی

 تفصیلی مضمون کے لیے **Partial derivative** ملاحظہ کریں۔
مشتق کے تصور کو **جُزوی مشتق** بالا بُعد میں جامع بناتا ہے۔ متعدد متغیر فنکشن کا جزوی تفریق ایک متغیر کی نسبت سے اس فنکشن کا مشتق ہے جبکہ باقی تمام متغیر کو دائم رکھا جائے۔

### متعدد تکامل

 تفصیلی مضمون کے لیے **Multiple integral** ملاحظہ کریں۔
تکامل کے تصور کو متعدد متغیروں میں فنکشن کے لیے **متعدد تکامل** جامع بناتا ہے۔ دہرے اور تہرے تکامل کو مستوی میں رقبہ اور فضاء میں جُجم نکالنے کے لیے استعمال کیا جا سکتا ہے۔ فیوبنی قضیہ یقینی بناتا ہے کہ متعدد تکامل کو *بہ تکرار تکامل* کے ذریعہ تقویم کیا جا سکتا ہے۔

سطح تکامل اور لکیر تکامل کو منحنی مشعب جیسا کہ سطح اور منحنی پر تکامل کے لیے استعمال کیا جاتا ہے۔

اطلاقیات اور استعمال
--------------------

متعدد متغیر حسابان کی ٹیکنالوجی کو طبیعیاتی دنیا کے بہت سے دلچسپ اجرام کے مطالعہ میں استعمال کیا جاتا ہے۔ خاصاً،

|  |  | ساحہ/حیطہ | اطلاقی ٹیکنالوجی |
| --- | --- | --- | --- |
| منحنی |  | {\displaystyle f:\mathbb {R} \to \mathbb {R} ^{n}} | منحنی کی لمبائی، لکیر تکامل اور منحنہ۔ |
| سطح |  | {\displaystyle f:\mathbb {R} ^{2}\to \mathbb {R} ^{n}} | سطحوں کا رقبہ، سطح تکامل، سطحوں کے بیچ سے سیلان اور منحنہ۔ |
| عددیہ میدان |  | {\displaystyle f:\mathbb {R} ^{n}\to \mathbb {R} } | اعاظم اور صغریات، لاگرینج ضربیہ, سمتی مشتق۔ |
| سمتیہ میدان |  | {\displaystyle f:\mathbb {R} ^{m}\to \mathbb {R} ^{n}} | سمتی احصا کے کوئی بھی عالج بشمول gradient، divergence اور curl۔ |

`E=mc2`     اردو ویکیپیڈیا پر ریاضی مساوات کو بائیں سے دائیں LTR پڑھیٔے     ریاضی علامات
**ڈیٹا چوری** (انگریزی: Data theft) عام مشاہدے میں آنے والی بات بن چکی ہے۔ یہ اس وقت ممکن ہے جب سسٹم منتظمین اور دفتر کے ملازمین جن کو ڈیٹابیس سرور اور ڈیسک ٹاپ کمپیوٹر جیسی ٹیکنالوجیوں تک رسائی ہے، اس کا غلط استعمال کرتے ہیں۔ ان آلات میں دست بہ دست آلات بھی شامل ہیں جن میں ڈیجیٹل معلومات محفوظ کی جا سکتی ہے، جیسے کہ پین ڈرائیو، آئی پوڈ اور ڈیجیٹل کیمرا۔ چونکہ ملازمین اکثر قابل لحاظ وقت ادارے سے رابطے میں آنے والوں کے ساتھ وقت گزارتے ہیں، وہ اپنی کمپنی کی راز دارانہ اور حقوق نسخہ کی مکمل معلومات کو اپنے قبضے میں رکھتے ہیں۔ یہ ملازمین اپنی کمپنی چھوڑتے وقت ادارے کی پوری یا کچھ معلومات اپنے ساتھ لے جا سکتے ہیں یا اس کے کچھ حصے کو دانستہ طور پر تلف بھی کر سکتے ہیں۔ کچھ ملازمین بر سر خدمت رہنے کے دور میں معلومات کا غلط استعمال کر سکتے ہیں۔ یہ معلومات مجرموں اور مجرمانہ اداروں کی جانب سے خریدی جا سکتی ہے۔ ایک اور صورت یہ بھی ممکن ہے کہ ایک ملازم جان بوجھ کر با اعتماد انداز میں معلومات کی رسائی ہوئی ہے، اس کا فائدہ اٹھاتے ہوئے آجر کی قانونی خلاف ورزیوں کے افشا کرنے کے لیے کرے۔یہ صورت ان معاشروں میں مثبت سمجھی جا سکتی ہے جہاں خطا کاری کے افشا کنندوں کو مثبت نگاہ سے دیکھا جاتا ہے۔ کچھ حالات میں ان افراد کو قانونی تحفظ بھی حاصل ہو سکتا ہے جیسا کہ ریاستہائے متحدہ امریکا میں ہوتا ہے۔

ڈیٹا چوری سے تحفظ
-----------------

کئی صنعتیں اپنے ڈیٹا کو چوری سے تحفظ فراہم کر رہی ہیں۔ پاکستان کی بینک کاری کے ذرائع نے نومبر 2018ء میں ایف آئی اے کے اس دعویٰ کو مسترد کر دیا جس میں کہا گیا تھا کہ ملک کے تمام بینکوں کا ڈیٹا چوری ہو گیا ۔ بینک کاری ذرائع کے مطابق تمام بینکوں کے ڈیٹا چوری ہونے کے دعوے میں حقیقت نہیں۔ ایف آئی اے کے پاس کوئی ٹیکنالوجی نہیں جو ڈیٹا چوری کا پتہ چلائے۔ ایف آئی اے کی جانب سے لکھا جانے والا خط مفروضوں پر مشتمل ہے۔ ڈیٹا کی چوری کے حوالے سے بینکاری صنعت خود کو بہتر بنارہی ہے۔

مزید دیکھیے
-----------

* ڈیٹا

حوالہ جات
---------

1. ↑  Xing، Liudong؛ Levitin، Gregory (November 2017). "Balancing theft and corruption threats by data partition in cloud system with independent server protection". *Reliability Engineering & System Safety*. **167**: 248–254. doi:10.1016/j.ress.2017.06.006.
2. ↑  Schneier، Bruce (10 جون 2013). "Government Secrets and the Need for Whistle-blowers". *Schneier on Security*. اخذ شدہ بتاریخ 15 فروری 2015.  تحقق من التاريخ في: `|access-date=, |date=` (معاونت)
3. ↑  بینکوں کا ڈیٹا چوری ،حقیقت کیا ہے؟